**Բարի դինոզավր**, ամերիկյան «Pixar» ստուդիայի համակարգչա-անիմացիոն ֆիլմը։ Պրեմիերան կայացել է 2015 թվականի նոյեմբերի 25-ին։ Ռեժիսորը Փիթեր Սոնն է, ով նախկինում աշխատել է «Փոփոխական ամպամածություն» մուլտֆիլմի վրա։

Սյուժե
------

Այլընտրանքային պատմության մեջ աստերոիդի ընկնելը Երկրի վրա այդպես էլ չի իրականանում, ինչը պահպանում է դինոզավրներին մահից։ Հետագա էվոլյուցիայի արդյունքում նրանք սովորում են խոսել և գյուղատնտեսության հիմքերը։ Հենրի և Իդա դինոզավրների ընտանիքում լույս աշխարհ են գալիս ժառանգներ՝ Լիբբին, Բակը և Արլոն։ Ի տարբերություն իր քրոջ և եղբոր, որոնք արդեն գտել են իրենց կոչումն ու իրավունք են ձեռք բերել թողնել իրենց թաթի հետքը սիլոսի աշտարակի վրա, որտեղ պահպանվում է ամբողջ ուտելիքը, վերջինս դժվարությամբ է հարմարվում շրջակա աշխարհին, որից բավական վախենում է։

Որպեսզի օգնի իր որդուն, Հենրին նրան հանձնարարություն է տալիս՝ բռնել վնասատուներին, ովքեր գողանում են աշտարակի ուտելիքի պահուստները։ Շուտով թակարդն է ընկնում փոքրիկ քարանձավաբնակ մարդ, ում Արլոն չի ցանկանում սպանել և բաց է թողնում։ Հենրին գոհ չէ այդ որոշումից։ Որդու հետ նա սկսում է հետևել գողին։ Այդ հետապնդման պատճառով Արլոն վնասում է ոտքը, իսկ հետդարձի ճանապարհին նրանք հայտնվում են փոթորկի մեջ, որին հաջորդում է ջրհեղեղը։ Հենրին փրկում է որդուն, սակայն զոհվում է ինքը։

Արլոն մինչև առաջին ձյունը փորձում է օգնել իր մորը սերմերի հավաքման հարցում։ Շուտով կերաբեռնվածքի մեջ նա նորից գտնում է քարանձավաբնակ մարդուն և ցանկանալով վրեժխնդիր լինել հոր մահվան համար՝ սկսում է հետապնդել նրան մինչև գետը, որտեղ գլխով հարվածում է քարին և կորցնում գիտակցությունը։ Արթնանալով, նա նկատում է, որ գետի հոսքը տնից շատ է հեռացրել։ Շրջակա աշխարհը բացարձակ ընկերասեր չէ, և, միայն քարանձավաբնակ մարդու շնորհիվ է նա կարողանում ողջ մնալ։ Շուտով նրանք հանդիպում են ստիրակոզավրի, ով տպավորված է մարդու ուժով և ցանկանում է նրա վերցնել իր սեփական կենդանիների խմբի մեջ, ովքեր ակտիվորեն օգնում են իրեն։

Արլոյի հետ միասին նրանք փորձում են անուն որոշել մարդուկի համար, սակայն նա արձագանքում է միայն «Ընկեր» անվանը, որը նրա համար մտածել էր ավելի երիտասարդ դինոզավր։ Հետագա ճանապարհորդության ժամանակ Արլոն նշանների միջոցով Ընկերոջը պատմում է իր սեփական կորցրած ընտանիքի մասին, որից հետո պարզվում է, որ նրա ճակատագիրն էլ է այդպիսին։ Հաջորդ օրը հսկա փոթորիկը ամայացնում է երկիրը, իսկ Արլոն, հիշելով հոր մահը, վախից փախչում է։ Հաջորդ առավոտյան նա փնտրում և գտնում է Ընկերոջը, որից հետո նրանք հանդիպում են թռչող պտերանոդոնների, ում խնդրում են ցույց տալ Երեք Ճանկերի լեռան մոտ տանող ճանապարհը (որտեղ ապրում էր Արլոյի ընտանիքը)։

Խմբի գլխավորը՝ նիկտոզավր Կայծակակտուցին, համաձայնում է ուղեկցել Արլոյին, սակայն հետագայում պարզվում է սարսափելի ճշմարտությունը․ այդ դինոզավրերը հանդիսանում են գիշատիչներ, ովքեր սնվում են փոթորկից վնասված կենդանիներով։ Ավելի ուշ Կայածակակտուցը հայտնաբերում է Ընկերոջը, որի պատճառով Արլոն և նա փախչում են անտառից։ Նրանց օգնում են երկու տիրանոզավրեր՝ Նեշը և Ռամզին, ովքեր նրանց տանում իրենց հայր՝ Բուրի մոտ։ Վերջինս թողնում է նրանց միանալ իրենց խմբին, միայն մեկ պայմանով․ գտնել կորած խմբին։

Իր հոտառությամբ Ընկերը կարողանում է գտնել խմբին, որը Բուբբիի գլխավորությամբ վելոցիրապտորների խմբի կողմից աքսորվել էր։ Բուրի հանձնարարականով Արլոն վելոցիրապտորներին թակարդն է գցում, որի արդյունքում հաջողվում է նրանց արտաքսել։ Դրանից հետո նա օգնում է քշել անասուններին և հեռանում է տիրանոզավրների մոտից, իսկ հետո Ընկերոջ հետ գնում է իր տան ուղղությամբ։ Ճանապարհին նրանք նկատում են քարանձավային մարդու, սակայն արհամարհում են նրան ու նոր փոթորիկ է սկսվում։

Ընկերների վրա հարձակվում է Կայծակակտուցի խումբը, որոնց հաջողվում է առևանգել Ընկերոջը։ Արլոն խճճվում է որթատունկերի մեջ, որտեղ տեսնում է իր հոր հոգուն, ով կանչում է վերադառնալ տուն։ Սակայն ընկերական զգացմունքները մարդու նկատմամբ ստիպում են նրան գնալ նրան օգնության, ինչը Հենրիի մոտ հպարտություն է առաջացնում։ Գետի մոտ հայտնաբերելով նիկտոզավրներին, Արլոյին և Ընկերոջը հաջողվում է նրանց գցել ջուրը, որտեղ նրանք (այսինքն նիկտոզավրները) չեն կարողանում ոչինչ անել։ Այնուհետև սկսվում է սողանք, և նրանց գետի հոսքը տանում է, որի ժամանակ դինոզավրն օգնում է մարդուն ողջ մնալ։

Տուն վերադառնալով՝ Արլոն և Ընկերը լսում են քարանձավաբնակ ընտանիքի կանչը, որը հետո հայտնվում է բլրի վրա։ Դինոզավրն իր կամքին հակառակ թողնում է նրան միանալ այդ ընտանիքին։ Ֆիլմն ավարտվում է Արլոյի տուն հասնելով և նրանով, թե ինչպես է Արլոն իրավունք ստանում իր հետքը թողնել սննդային աշտարակի վրա՝ հոր և մոր հետքերի կողքին։

Ստեղծում
--------

### Սաունդթրեք

Ֆիլմի համար երաժշտությունը գրվել է Մայքլ և Ջեֆ Դաննաների կողմից, և դարձել է նրանց ու «Pixar»-ի առաջին համագործակցությունը։ «Walt Disney Records»-ը սաունդթրեքը թողարկել է 2015 թվականի նոյեմբերի 20-ին։

Ստեղծագործությունների ցանկ
Բոլոր երգերը գրվել են Ջեֆ և Մայքլ Դաննաների կողմից։

| # | Անվանում | Տևողություն |
| --- | --- | --- |
| 1. | «Homestead»   | 2:11 |
| 2. | «Hello Arlo»   | 2:49 |
| 3. | «Chores»   | 0:55 |
| 4. | «Make Your Mark»   | 2:07 |
| 5. | «Fireflies»   | 2:16 |
| 6. | «Critter Problem»   | 1:04 |
| 7. | «You're Me and More»   | 3:05 |
| 8. | «Family Struggle»   | 1:23 |
| 9. | «Swept Away»   | 1:33 |
| 10. | «Mountain Top»   | 0:51 |
| 11. | «Lost in the World»   | 3:35 |
| 12. | «Offerings»   | 1:32 |
| 13. | «Unexpected Friend»   | 2:56 |
| 14. | «Pet Collector»   | 2:24 |
| 15. | «Swimming Lessons»   | 2:29 |
| 16. | «Orphans»   | 4:39 |
| 17. | «The Storm»   | 1:17 |
| 18. | «I'm Never Getting Home»   | 0:44 |
| 19. | «Storm Chasers»   | 1:22 |
| 20. | «Bloodhound»   | 1:37 |
| 21. | «Fight Them Rustlers»   | 1:46 |
| 22. | «Run With the Herd»   | 3:51 |
| 23. | «Returned Call»   | 1:25 |
| 24. | «Sky Sharks»   | 1:46 |
| 25. | «Arlo's Vision»   | 1:35 |
| 26. | «Rescue»   | 2:31 |
| 27. | «Over the Falls»   | 2:41 |
| 28. | «Goodbye Spot»   | 4:12 |
| 29. | «Homecoming»   | 1:24 |
| 30. | «Arlo Makes His Mark»   | 1:22 |
| **63:22** |

Ընդունում
---------

### Գումարային շահույթ

2016 թվականի ապրիլի դրությամբ մուլտֆիլմը վաստակել է 123 087 120 դոլար Հյուսիսային Ամերիկայում և 208 839 027 դոլար այլ երկրներում՝ այսքանով վաստակելով ընդհանուր 331 926 147 դոլար 200 միլիոն դոլար բյուջեով։

Հյուսիսային Ամերիկայում նոյեմբերի 25-ին այս մուլտֆիլմից բացի թողարկվել են նաև «Կրիդ։ Ռոքիի ժառանգություն» և «Վիկտոր Ֆրանկենշտեյն» ֆիլմերը, իսկ լայմասշտաբ վարձույթի են հանվել «Բրուքլին», «Ուշադրության կենտրոնում» և «Տրամբո» ֆիլմերը։ Ենթադրվող շահույթը պետք է լիներ 60-65 միլիոն դոլլար առաջին հինգ օրերում 3749 թատրոններում դիտումներից, ներառյալ 45 միլիոն դոլլար հանգստյան օրերի պրեմիերաները։ Երեքշաբթի օրվա գիշերային դիտումներից և չորեքշաբթի օրվա վարձույթից ստացել են 1,3 և 9,8 միլիոն դոլլար շահույթ։ Առաջին հինգ օրերից ստացել է 55 455 687 դոլար, ներառյալ 39 155 217 դոլլար հանգստյան օրերից, որի շնորհիվ ստացել է երկրորդ հորիզոնականը ըստ գումարային շահույթի (զիջելով միայն «Քաղցած խաղեր։ Ճայ-Ծաղրասարյակ - Մաս 2» ֆիլմին)։ Հաջորդ շաբաթների ընթացքում մուլտֆիլմն այդպես էլ չի կարողանում հասնել առաջին հորիզոնականին, ինչը առաջին անգամ է պատահում «Pixar»-ի թողարկումների հետ։

Հյուսիսային Ամերիկայի սահմաններից դուրս այն վաստակել է 28,7 միլիոն դոլար 39 տարածքներից, ներառյալ 8 կարևոր շուկաներ։ Ի տարբերություն ամերիկյան վարձույթի, որտեղ ֆիլմը հաջողություն է ունեցել Երախտագիտության օրվա գալստյան հետ կապված, համաշխարհային վարձույթւոմ այդպիսի իրադրություն չի եղել։ Մեծ Բրիտանիայի (4 300 000 դոլլար), Մեքսիկայի (63 600 000 դոլլար և առաջին տեղը վարձույթում), Ֆրանսիայի (3 200 000 դոլլար), Արգենտինայի (2 200 000 դոլլար և առաջին հորիզոնական) և Ռուսաստանի (2 100 000 դոլլար և առաջին հորիզոնական) ցուցանիշները եղել են լավագույնները։ Ըստ ընդհանուր շահույթի առաջին երեք հորիզոնականները ունեցել են հետևյալ տեսքը․ Մեծ Բրիտանիա (10 100 000 դոլլար), Մեքսիկա (8 700 000 դոլլար) և Ֆրանսիա (8 100 000 դոլլար)։

Անվնասաբերության հասնելու համար, ըստ վերլուծողների, հաշվի առնելով ստեղծման և մարքեթինգի վրա ծախսված 200 000 000 և 150 000 000 դոլլար գումարները, շահույթը պետք է կազմի 500 միլիոն դոլլար։ Բայց հաշվի առնելով ներկայիս ցուցանիշները՝ ֆիլմը հնարավոր է չհավաքի և 400 միլիոն դոլար, ինչն էլ նրան կդարձնի Pixar-ի առաջին տնտեսական ձախողումը։

### Քննադատություն

Գրախոսություների ագրեգատոր Rotten Tomatoes-ը ֆիլմին տվել է 76 % վիճակագրություն՝ օգտագործելով 154 գրախոսականներ, որոնց միջին գնահատանը 6,5/10 էր։ Metacritic-ը գնահատել է 66 միավոր 100-ից ըստ 37 գրախոսականների։ «CinemaScore»-ի դիտորդները հարցման ժամանակ ֆիլմին տվել են միջին՝ «A», գնահատական։

Ծանոթագրություններ
------------------

1. 1 2 3 4 5 6 7 8 9  film-dienst (գերմ.) — 1947. — ISSN 0720-0781
2. 1 2 3
3. 1 2 3
4. 1 2 3 4
5. 1 2
6. 1 2
7. ↑
8. ↑  *Keegan R.* 'The Good Dinosaur' moved to 2015, leaving Pixar with no 2014 film // *Los Angeles Times* — LA: 2013. — ISSN 0458-3035; 2165-1736
9. 1 2
10. ↑
11. ↑  Box Office Mojo — 1999.
12. ↑  «D23 Expo: New Art From the Upcoming Disney, Pixar and Disneytoon Movies». *ComingSoon.net*. 2013 թ․ օգոստոսի 9. Արխիվացված է օրիգինալից 2013 թ․ օգոստոսի 13-ին. Վերցված է 2013 թ․ օգոստոսի 15-ին.
13. ↑  «Walt Disney Records Releases "The Good Dinosaur" Original Motion Picture Soundtrack Score Composed By Mychael And Jeff Danna» (Press release). *PR Newsire*. Burbank, California. 2015 թ․ նոյեմբերի 20. Վերցված է 2015 թ․ դեկտեմբերի 7-ին.
14. ↑  «The Good Dinosaur (2015)». *Box Office Mojo*. Վերցված է 2015 թ․ դեկտեմբերի 18-ին.
15. ↑  «Katniss To Sling Arrows Into 'Creed' & 'Victor Frankenstein', As 'Good Dinosaur' Stalks Families: Thanksgiving B.O. Preview». *deadline.com*.
16. 1 2  Anthony D'Alessandro. «Katniss Rules Wednesday On Track For $78M-80M 5-Day; 'Good Dinosaur' Eyes $58M-$62M; 'Creed' Punching $39M-$42M». *Deadline.com*. Վերցված է 2015 թ․ նոյեմբերի 26-ին.
17. ↑  Devan Coggan (2015 թ․ դեկտեմբերի 10). «Box office preview: In the Heart of the Sea faces rough waters». *Entertainment Weekly*. Վերցված է 2015 թ․ դեկտեմբերի 19-ին. «As a result, The Good Dinosaur looks to be the first-ever Pixar film not to hit No. 1.»
18. ↑  Nancy Tartaglione (2015 թ․ նոյեմբերի 29). «'Mockingjay' Rules Roost; 'Good Dinosaur' Hatches With $29M; 'The Martian' Lands $50M In China – Intl Box Office». *Deadline.com*. Վերցված է 2015 թ․ նոյեմբերի 30-ին.
19. ↑  Nancy Tartaglione (2015 թ․ դեկտեմբերի 6). «'In The Heart Of The Sea', 'Point Break' Surf Into Top 5 With Offshore Debuts – International Box Office Update». *Deadline.com*. Վերցված է 2015 թ․ դեկտեմբերի 7-ին.
20. ↑  Nancy Tartaglione (2015 թ․ դեկտեմբերի 13). «China Makes 'Surprise' Entrance At No. 1; Katniss, Arlo & 007 Top Calm Studio Frame – Intl Box Office Update». *Deadline.com*. Վերցված է 2015 թ․ դեկտեմբերի 14-ին.
21. ↑  Brent Lang (2015 թ․ դեկտեմբերի 7). «'The Good Dinosaur': Pixar May Suffer First Loss at Box Office». *Variety*. Վերցված է 2015 թ․ դեկտեմբերի 8-ին.
22. ↑  «The Good Dinosaur reviews». *Rotten Tomatoes*. Վերցված է 2015 թ․ դեկտեմբերի 3-ին.
23. ↑  «The Good Dinosaur reviews». *Metacritic*. Վերցված է 2015 թ․ նոյեմբերի 28-ին.

Աղբյուրներ
----------

* Պաշտոնական կայք
* Big Cartoon DataBase կայքում
* *Բարի դինոզավրը* Metacritic-ում

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Փիքսար |
| --- |
|  |
| Լիամետրաժ մուլտֆիլմեր | Խաղալիքների պատմություն (1995) • Ֆլիքի արկածները (1998) • Խաղալիքների պատմություն 2 (1999) • Հրեշների կորպորացիա (2001) • Փնտրելով Նեմոյին (2003) • Սուպեր ընտանիքը (2004) • Ավտոմեքենաներ (2006) • Ռատատույ (2007) • ՎԱԼԼ-Ի (2008) • Վեր (2009) • Խաղալիքների պատմություն 3 (2010) • Ավտոմեքենաներ 2 (2011) • Խիզախը (2012) • Հրեշների համալսարանը (2013) • Գլուխկոտրուկ (2015) • Բարի դինոզավրը (2015) • Փնտրելով Դորիին (2016) • Ավտոմեքենաներ 3 (2017) • Կոկոյի գաղտնիքը (2017) • Սուպեր ընտանիքը 2 (2018) • Խաղալիքների պատմություն 4 (2019) • Դեպի առաջ (2020) • Հոգի (2020) |
|  |
| Կարճամետրաժ մուլտֆիլմեր | Անդրեի և մեղվիկ Ուելլիի արկածները (1984) • Լյուքսո կրտսեր (1986) • Կրկեսի աստղը (1987) • Անագե խաղալիքը (1988) • Զարդարանքը (1989) • Ջերիի խաղը (1997) • Թռչունների մասին (2000) • Գառնուկը (2003) • Նվագախումբ-մարդը (2005) • Առևանգում (2006) • Պրեստո (2008) • Մասնակի ամպամածություն (2009) • Գիշեր և ցերեկ (2010) • Լուսին (2011) • Կապույտ անձրևանոցը (2013) • Լավա (2014) • Սանջեի սուպերխումբը (2015) |
|  |
| ... կապված լիամետրաժների հետ | Մայքի նոր ավտոմեքենան (2002) • Ռիֆերի ուսումնասիրությունը (2003) • Ջեք-Ջեքը հարձակվում է (2005) • Մեթրը և հոգեղեն լույսը (2006) • Քո ընկերն առնետ է (2007) • ԲԵՐՆ-Ի (2008) • Դագ. հատուկ հանձնարարություն (2009) • Հավայան արձակուրդներ (2011) • Ինքնակոչը (2011) • Ուրախազավր Ռեքսը (2012) • Մոր'դուի լեգենդը (2012) • Երեկույթի կենտրոնը (2013) • Ռայլիի առաջին ժամադրությունը (2015) |
|  |
| ...սերիաներ | Մեթրի պատմությունները (2008-2012) |
|  |
| Հեռուստատեսային մուլտֆիլմեր | Խաղալիքների և սարափների պատմություն (2013) • Խաղալիքների պատմություն: Ժամանակով մոռացվածը (2014) |
|  |
| Արտադրանքներ | Pixar Image Computer • RenderMan • Marionette |
|  |
| Կապված | Ինքնաթիռներ • Ինքնաթիռներ: Կրակ և ջուր • Walt Disney Animation Studios • Ուոլթ Դիսնեյի լիամետրաժ անիմացիոն ֆիլմերի ցանկ |

 |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բարի դինոզավրը» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Թեմատիկ կայքեր | AllMovie (անգլ.) · AlloCiné (ֆր.) · Box Office Mojo (անգլ.) · ČSFD  · FilmAffinity (անգլ.) · Internet Movie Database · Metacritic (անգլ.) · Rotten Tomatoes (անգլ.) |
|  |
| Չափորոշչային վերահսկողություն | NKC: unn2016902459 |

 |